**Pályázati felhívás**

**Telki Község Önkormányzatának tulajdonában lévő kerékpárút**

**(Muskátli utca – Rozmaring utca közötti szakasz) felújítása**

Telki Község Önkormányzat képviselő-testülete pályázatot ír ki a tulajdonában lévő kerékpárút (Muskátli utca – Rozmaring utca közötti szakasz) felújításra vonatkozóan.

*A pályázat benyújtásának határideje:* ***2021. április ……. 10 óra***

*A pályázat benyújtásának helye:*

Telki Polgármesteri Hivatal (2089 Telki, Petőfi u.1.) titkárságán

*A pályázat benyújtásának módja:*

* személyesen a fent megjelölt helyen, vagy
* postai úton

zárt borítékban **„Telki Község Önkormányzatának tulajdonában lévő kerékpárút (Muskátli utca – Rozmaring utca közötti szakasz) felújítása”** megjelöléssel 1 példányban.

A pályázatok elbírálása 2021. áprilisában várható. A pályázat kiírója fenntartja magának a jogot, hogy a pályázatot eredménytelennek nyilvánítsa.

Ajánlatkérő az ajánlatokat a legalacsonyabb ajánlati ár alapján bírálja el.

**Pályázati feltételek:**

Ajánlattevőnek rendelkeznie kell legalább 2 fő saját állományú Közlekedési építmények szakterületen (MV-KÉ) felelős műszaki vezető szakemberrel, akik közül legalább 1 fő vezető beosztású a cégben. Elvárt szakmai tapasztalat min. 36 hónap.

Ajánlattevőnek rendelkeznie kell legalább 1 db saját tulajdonú járdafiniser géppel.

Ajánlattevőnek rendelkeznie kell legalább 1 db saját tulajdonú 2,5 tonnás úthengerrel

Ajánlattevőnek rendelkeznie kell az elmúlt 3 évben végzett legalább 1 db járda vagy kerékpárút felújítási vagy építési referenciával. Elvárt hossz min. 300 méter.

A pályázónak a mellékelt dokumentum szerint büntetőjogi felelősségének tudatában cégszerűen aláírt eredeti példányban benyújtott dokumentumon nyilatkoznia kell arról, hogy elnyert pályázat esetén történő szerződéskötés időpontjától a szerződés teljes idejére a munkavégzéshez szükséges személyi, műszaki, technikai feltételek rendelkezésére állnak és rendelkezik az összes szükséges engedéllyel, jogosultsággal, valamint, hogy a vállalkozás nem áll csődeljárás alatt és nincs semmilyen köztartozása, továbbá, hogy a pályázat mellékletét képező vállalkozási szerződés tervezetet elfogadja. A szerződéses időszakra vonatkozó teljeskörű felelősség biztosítási jogviszony igazolása.

*A pályázati kiírás további közzétételének helye, ideje:*

 [www.telki.hu](http://www.telki.hu) 2021. ………………..

A pályázattal kapcsolatban további információt Telki Polgármesteri Hivatal Településfejlesztési Csoport Hoós Péter: muszak@telki.hu e-mail címen lehet kérni.